
R E F E R A T



În baza HOTĂRÂRII privind transmiterea unor imobile din domeniul public al statului şi din administrarea Agenţiei Naţionale pentru Sport – Direcţia pentru Sport a Judeţului Timiş în domeniul public al municipiului Timişoara şi în administrarea Consiliului Local al Municipiului Timişoara nr.1817/13.12.2006, publicată în M.O. nr.12/08.01.2007, Consiliul Local al Municipiului Timişoara a preluat de la Agenţia Naţională pentru Sport Sala Polivalentă OLIMPIA şi Complexul Sportiv BEGA, prin Protocolul de predare-primire a sălii polivalente OLIMPIA Timişoara nr.SC2007-3190/08.02.2007 respectiv  Protocolul de predare-primire a complexului sportiv BEGA Timişoara nr.SC2007-3191/08.02.2007.

Tarifele de folosire a bazelor sportive trecute în ANEXĂ au fost calculate având în vedere Decizia nr.139/06.04.2005 a Direcţiei pentru Sport a judeţului Timiş, Ordinul A.N.S. nr.183/12.05.2005, Decizia nr.479/28.12.2006 a Direcţiei pentru Sport a judeţului Timiş, Cheltuielile lunare efectuate cu întreţinerea obiectivelor (curent electric, apă rece, gaz metan, salubritate, cheltuieli cu personalul) precum şi indicile de inflaţie în perioada V.2005-II.2007 de 112,157%.

În şedinţa Comisiei de Analiză a Spaţiilor cu Altă Destinaţie decât aceea de Locuinţă situate în proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr.288/2005, din data de 13.04.2007, s-a analizat propunerea pentru tarifele de folosire a bazelor sportive, aprobându-se întocmirea unui proiect de hotărâre.

Având în vedere cele prezentate,

PROPUNEM :
1. Aprobarea de către Consiliul Local al Municipiului Timişoara a unui proiect de hotărâre pentru aprobarea tarifelor de folosire a bazelor sportive trecute în ANEXA care face parte integrantă din prezentul referat.

